Jaco Jacobs oor Suurlemoen – Die filmSuurlemoen – Die Film is tans op die grootskerm te sien. Foto: Suurlemoen – Die Film Facebook-blad. ŉ Videogesprek met Jaco Jacobs en ŉ lokprent vir die fliek volg onderaan die berig. As jy ŉ aanhanger van die jeugboek Suurlemoen was, kan jy gerus die fliek gaan kyk wat op dié boek gebaseer is. Suurlemoen – Die film is tans op die grootskerm te sien en spog met ŉ paar bekende gesigte soos Tiaan Kelderman (Lien se Langstaanskoene), Chris Chameleon en Anna Davel. Jaco Jacobs is die skrywer van die boek en Maroela Media het tydens die 2014 kykNET Silwerskermfees met hom gesels om te hoor wat hy van die rolprent dink.